armvectores/hy_wikipedia_2023 huggingface dataset:
Արիստակես Ազարյան

Արիստակես Ազարյան (հուլիսի 28, 1782(1782-07-28), Ստամբուլ, Օսմանյան կայսրություն - մայիսի 6, 1855(1855-05-06), Վիեննա, Ավստրիական կայսրություն), հայ բառարանագիր, հրատարակիչ։


== Կենսագրություն ==
Արիստակես Ազարյանը ծնվել է 1782 թվականին Կոստանդնուպոլսում։ Սովորել է Տրիեստի Մխիթարյանների վանքում։ Կեսարիայում եղել է հոգևոր առաջնորդ, Վիեննայի Մխիթարյան միաբանությունում՝ երկրորդ աբբահայր։ Ազարյանի օրոք Վիեննայի հայկական տպարանը մեծ զարգացում է ապրել և 1838 թվականին հնարավոր է դարձել «Որ օրհնես զայնոսիկ» աղոթքը տպագրել 25 լեզվով։
Արիստակես Ազարյանը հիմնադրել է Վիեննայի միաբանության վանքի դրամագիտության բաժինը։ Եղբոր՝ Ստեփանոս Ազարյանի հետ կազմել է բազմալեզվյան ընդարձակ բառարան՝ «Նոր բառգիրք յունարէն, իտալերէն, հայերէն, տաճկերէն» (1848)։


== Ծանոթագրություններ ==


== Արտաքին հղումներ ==
Արիստակես Ազարյանը Էյ Վի Փրոդաքշն կայքում
Azarian, Aristakēs at worldcat.org
Azarian, Aristakes (1782 - 1855) CERL Thesaurus
Aristakes Azarian From The History of the Armenian Village of Perkenik by Fr Ephrem Boghosian Chapter 22, Aristakes Azarian
Տավրիչեսկոե (գյուղ, Կրասնոպերեկոպսկի շրջան)

Անվան այլ կիրառումների համար տե՛ս՝ ՏավրիչեսկոեՏավրիչեսկոե (ուկրաիներեն՝ Таврійське, Ղրիմի թաթարերեն՝ Qart Qazaq), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։ Բնակավայրը նախկինում նաև անվանվել է Կարտ-Կազակ։
2001 թվականի տվյալներով Տավրիչեսկոե գյուղում բնակվում էր 973 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրանկ դե Բուր

Ֆրանկ դե Բուր (հոլ.՝ Frank de Boer, մայիսի 15, 1970(1970-05-15), Հորն, Հյուսիսային Հոլանդիա, Նիդերլանդներ), հոլանդացի նախկին ֆուտբոլիստ։


== Կենսագրություն ==
Ֆրանկ դե Բուրն «Այաքսի» ֆուտբոլային դպրոցի սան է։ «Այաքսի» կազմում Ֆրանկն անցկացրել է 10 տարի` դառնալով Նիդերլանդների չեմպիոն և տիրանալով տարբեր եվրոպական գավաթների։ 1998 թվականին Դե Բուրը տեղափոխվեց իսպանական «Բարսելոնա», սակայն այստեղ չկարողացավ հասնել այնպիսի բարձունքների ինչպես «Այաքսի» հետ և դոպինգ սկանդալի պատճառով հեռացավ ակումբից։ Հետագայում նա իր երկվորյակ եղբայր Ռոնալդ դե Բուրի հետ հանդես եկավ թուրքական «Գալաթասարայի», շոտլանդական «Ռեյնջերսի», ապա Կատարի «Ալ-Ռայանի» և «Ալ-Շամալի» կազմում։ Կատարում էլ 2006 թվականին Ֆրանկ դե Բուրն ավարտեց կարիերան։
Ֆրանկ դե Բուրը Նիդերլանդների հավաքականի ավագն էր ընդհուպ մինչև իր հեռանալը հավաքականից` Եվրո-2004-ից հետո։
Հավաքականում կարիերան ավարտվեց անհաջող։ Եվրոյի քառորդ եզրափակչում Շվեդիայի դեմ խաղում նա վնասվածք ստացավ և փոխարինվեց։ Չնայած վնասվածքին Դե Բուրը մասնակցեց նաև Պորտուգալիայի դեմ կիսաեզրափակիչ խաղին, որտեղ նրա հավաքականը պարտվեց 2-1 հաշվով։
Ֆրանկ դե Բուրը մասնակցել է աշխարհի 1994 և 1998, ինչպես նաև Եվրոպայի 1992, 2000 և 2004 թվականների առաջնություններին։
Ֆրանկը ֆուտբոլային կարիերան ավարտելու մասին հայտարարեց 2006 թվականի ապրիլին։ 2007 թվականին նա գլխավորեց Այաքսի երիտասարդական թիմը։ 2010 թվականի դեկտեմբերի 6-ին նա նշանակվեց «Այաքսի» գլխավոր մարզչի պաշտոնակատար` Մարտին Յոլի փոխարեն: 2011 թվականի հունվարի 3-ին նա նշանակվեց Այաքսի մարզիչ։ Պայմանագիրը նախատեսված էր մինչև 2014 թվականի հունիսի 30-ը: Այն բանից հետո երբ դե Բուրի թիմը 3 տարի անընդմեջ դարձավ Նիդերլանդների չեմպիոն (2010/11, 2011/12, 2012/13) նրա հետ պայմանագիրը երկարաձգվեց մինչև 2017-ի հունիսի 30-ը: Այաքսը դարձավ չեմպիոն նաև հաջորդ տարի (2013/14), սակայն հաջորդ երկու տարիներին չեմպիոնական տիտղոսը զիջեց «ՊՍՎ»-ին։ 2015/2016 մրցաշրջանի ավարտից հետո դե Բուրը հեռացավ «Այաքսից»:


== Ձեռքբերումները ==


=== Որպես խաղացող ===
 ԱյաքսՆիդերլանդների չեմպիոն (5)։ 1989/90, 1993/94, 1994/95, 1995/96, 1997/98
Նիդերլանդների գավաթակիր (2)։ 1992/93, 1997/98
Նիդերլանդների սուպերգավաթի հաղթող (4)։ 1993, 1994, 1995, 1998
ՈւԵՖԱ-ի գավաթակիր: 1992
Չեմպիոնների լիգայի հաղթող։ 1994/95
ՈՒԵՖԱ Սուպեր գավաթ հաղթող։ 1995
Միջմայրցամաքային գավաթի հաղթող։ 1995 ԲարսելոնաԼա Լիգա: 1998/99


=== Որպես մարզիչ ===
 ԱյաքսՆիդերլանդների չեմպիոն (4)։ 2010/11, 2011/12, 2012/13, 2013/14
Նիդերլանդների սուպերգավաթակիր (1)։ 2013


== Ծանոթագրություններ ==
Իկուսակա

Իկուսակա (ճապ.՝  阿智村  'Իկուսակա-մուրա'), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 38,97 կմ², բնակչությունը՝ 1887 մարդ, իսկ խտությունը 48,42 մարդ/կմ²։


== Աշխարհագրական դիրք ==
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Նագանո, Օմատի, Աձումինո քաղաքների, Իկեդա, ավանի և Տիկիհոկու, Օմի գյուղերի հետ։


== Բնակչություն ==
Բնակչությունը կազմում է 1887 մարդ (2014 թվականի օգոստոսի 1), խտությունը՝ 48,42 մարդ/կմ²։


== Սիմվոլիզմ ==
Գյուղի ծառը համարվում է Quercus dentata-ն, ծաղիկը՝ մրտավարդը։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Իակոբաուրի

Իակոբաուրի (վրաց.՝ იაკობაური), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 106 մարդ։


== Ծանոթագրություններ ==
Միրնոե (այլ կիրառումներ)

Միրնոե, կարող է վերաբերել՝


== Ուկրաինայի բնակավայրեր ==
Միրնոե - ավան, Ուկրաինայի Դոնեցկի մարզի Սլավյանսկիում
Միրնոե - ավան, Ուկրաինայի Խարկովի մարզի Կոլոմակի շրջանում
Միրնոե - ավան, Ուկրաինայի Խարկովի մարզի Կրասնոկուտի շրջանում
Միրնոե - ավան, Ուկրաինայի Կիրովոգրադի մարզի Բոբրինեցի շրջանում
Միրնոե - ավան, Ուկրաինայի Չեռնիգովի մարզի Բոբրովիցայի շրջանում
Միրնոե - ավան, Ուկրաինայի Սումիի մարզի Լեբեդինի շրջանում
Միրնոե - ավան, Ուկրաինայի Սումիի մարզի Կրոլևեցի շրջանում
Միրնոե - գյուղ, Ուկրաինայի Դոնեցկի մարզի Կրասնոարմեյսկիում
Միրնոե - գյուղ, Ուկրաինայի Ժիտոմիրի մարզի Բերդիչևի շրջանում
Միրնոե - գյուղ, Ուկրաինայի Ժիտոմիրի մարզի Չեռվոնոարմեյսկի շրջանում
Միրնոե - գյուղ, Ուկրաինայի Ժիտոմիրի մարզի Ռոդոմիշլինսկի շրջանում
Միրնոե - գյուղ, Ուկրաինայի Խարկովի մարզի Բորովի շրջանում
Միրնոե - գյուղ, Ուկրաինայի Խարկովի մարզի Լոզովայայի շրջանում
Միրնոե - գյուղ, Ուկրաինայի Խարկովի մարզի Կրասնոկուտի շրջանում
Միրնոե - գյուղ, Ուկրաինայի Խմելնիցկիի մարզի Իզյասլավի շրջանում
Միրնոե - գյուղ, Ուկրաինայի Կիրովոգրադի մարզի Դոլինսկայայի շրջանում
Միրնոե - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Միրնոե - գյուղ, Ուկրաինայի Նիկոլաևի մարզի Բրատսկոեի շրջանում
Միրնոե - գյուղ, Ուկրաինայի Նիկոլաևի մարզի Ժովտնևի շրջանում
Միրնոե - գյուղ, Ուկրաինայի Պոլտավայի մարզի Կրեմենչուգի շրջանում
Միրնոե - գյուղ, Ուկրաինայի Սումիի մարզի Վելիկա-Պիսարևկայի շրջանում
Միրնոե - գյուղ, Ուկրաինայի Վիննիցայի մարզի Բառի շրջանում
Միրնոե - գյուղ, Ուկրաինայի Վոլինի մարզի Գորոխովի շրջանում
Միրնոե - քաղաքատիպ ավան, Ուկրաինայի Զապորոժիեի մարզի Մելիտոպոլի շրջանում
Միրնոե - քաղաքատիպ ավան, Ուկրաինայի Լուգանսկի մարզի Կրասնոդոնի շրջանում


== Ռուսաստանի բնակավայրեր ==
Միրնոե - գյուղ Ռուսաստանի Լիպեցկի մարզի Զադոնսկի շրջանի կազմում։
Միրնոե - գյուղ Ռուսաստանի Կրասնոյարսկի երկրամասի Տրուխանսկի շրջանի կազմում։
Օրկանզի

Օրկանզի, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սյարտչիգուրտ

Սյարտչիգուրտ (ռուս.՝ Сяртчигурт), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 229 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9458) 1998 FF97

(9458) 1998 FF97, աստերոիդ աստերոիդների հիմնական գոտում։ Հայտնաբերվել է 1998 թվականի մարտի 31-ին ԼԻՆԵԱՐ ծրագրի կողմից Սոկոռոյում։
Միջին հեռավորությունը Արեգակից կազմում է 2,559197 ա. մ., առավելագույնը մոտենում է 2,1561 ա. մ. հեռավորության վրա և հեռանում 2,9623 ա. մ.։ Արեգակի շուրջ մեկ ամբողջական պտույտ է կատարում 1495,39 երկրային օրվա ընթացքում, իր ուղեծրով շարժվելով միջինում 0,24074 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9458) 1998 FF97 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շալ (ֆիլմ)

«Շալ» (ղազ.՝ Шал, թարգմ․՝ «Ծերունին»), ղազախ ռեժիսոր Երմեկ Տուրսունովի ֆիլմը, որը նկարահանվել է Էռնեստ Հեմինգուեյի «Ծերունին և ծովը» վեպի մոտիվներով։ Ֆիլմի պրեմիերան կայացել է 2012 թվականի հոկտեմբերի 11-ին։ Ֆիլմը ռեժիսորի նախատեսած եռերգության երկրորդ մասն է։ Առաջին ֆիլմը «Հարսը» ֆիլմն է։
2013 թվականի սեպտեմբերին Ղազախստանը «Շալ» ֆիլմն առաջադրել է «Օսկար» մրցանակի՝ «Օտարալեզու լավագույն ֆիլմ» անվանակարգում։


== Սյուժե ==
Ֆիլմի գործողությունները տեղի են ունենում ժամանակակից Ղազախստանում՝ գյուղական վայրում։ Գլխավոր հերոսը՝ ծերունին, որը պատրաստվում էր ոչխարներին արոտավայր տանել, մոլորվում է տափաստաններում։ Փորձելով գտնել ճիշտ ճանապարհը՝ նա մի քանի անգամ հանդիպում է գայլերի ոհմակի։
Միևնույն ժամանակ նրա թոռը գնում է պապին որոնելու հարևանների և փրկության ծառայության օգնությամբ։


== Մրցանակներ ==
2012 - «Տարվա ընտրություն» XIII փառատոն Ալմաթի քաղաքում․
Տարվա ֆիլմ
Տարվա կինոդերասան — Երբոլատ Տոգուզակով։
2012 — Ղազախստանի «Կուլագեր» ազգային մրցանակ․
Տարվա լավագույն ֆիլմ
Մրցանակ տղամարդու լավագույն դերակատարման համար — Երբոլատ Տոգուզակով
2013 — ԱՊՀ և Բալթյան երկրների «Կինոշոկ» բաց փառատոն Անապայում․
«Ոսկե վազ» գլխավոր մրցանակ,
Մրցանակ տղամարդու լավագույն դերակատարման համար — Երբոլատ Տոգուզակով
2013 — Ասիա-խաղաղօվկիանոսյան տարածաշրջանի կինոակադեմիայի մրցանակ (Asia Pacific Screen Awards)․
Achievement in Cinematography (Մուրատ Ալիև)
Best Performance by an Actor (Երբոլատ Տոգուզակով)
2014 — «Ֆաջր» 32-րդ միջազգային կինոփառատոն Իրանում — մրցանակ տեխնիկական և գեղարվեստական ակնառու նվաճումների համար
2014 - առաջադրվել է «Նիկա» մրցանակի ԱՊՀ և Բալթյան երկրների լավագույն ֆիլմի համար։


== Ծանոթագրություններ ==


== Արտաքին հղումներ ==
«Շալ»(անգլ.) ֆիլմը Internet Movie Database կայքում
«Շալ» ֆիլմը Ղազախֆիլմի կայքում
«Шал» — это перевод на казахские реалии повести «Старик и море»
Ատրներսեհ (այլ կիրառումներ)

Ատրներսեհ անունը կրել են հետևյալ միջնադարյան ազնվականները՝

Ատրներսեհ - Աբխազիայի արքա 880-888, Հովհաննես Շավլիանիի որդին
Ատրներսեհ - Խաչենի իշխան 9-րդ դարում, Սահլ Սմբատյանի որդին
Ատրներսեհ - Տայքի իշխան, Աշոտ I Բագրատիոնիի հայրը


== Տես նաև ==
Ատրներսեհ հայրապետ
Պրել (Կալվադոսի գավառ)

Պրել (ֆր.՝ Presles), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 261 մարդ, բնակչության խտությունը` 28.90 մարդ/կմ²։ Բնակավայրը զբաղեցնում է 9.03 կմ² տարածք։
2016 թվականի հունվարից Վասի, Բերնիեռ լը Պատրի, Բյուրսի, Շենդոլե, Լը Դեզեր, Էստրի, Մոնշամ, Պիեռ, Լա Ռոք, Ռյուլի, Սեն Շառլ դը Պերսի, Լը Թեյ Բոկաժ և Վիեսուա համայնքների հետ միասին հանդիսանում է Վալդալիեռ համայնքի մաս։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 162 աշխատունակ (15-64 տարեկան)  բնակիչ, որոնցից ակտիվ էին 121-ը, իսկ ոչ ակտիվները` 41։ Ակտիվության ցուցանիշը կազմում է 74,7 %։ 121 աշխատունակ մարդկանցից աշխատել է 114 անձ (65 տղամարդ և 49 կին)։ Գործազուրկ են եղել 7 անձ (3 տղամարդ և 4 կին)։ 41 անաշխատունակներից 10-ը եղել են աշակերտներ կամ ուսանողներ, 20-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խաչակրաց արշավանք (1101)

Անվան այլ կիրառումների համար տե՛ս՝ Խաչակրաց արշավանք (այլ կիրառումներ)1101 թ-ի խաչակրաց արշավանք, խաչակրաց արշավանք, որ տեղի ունեցավ 1101 թ-ին։ Այս արշավանքի ընթացքում արևմտաեվրոպական ասպետներն արշավեցին Փոքր Ասիա ընդդեմ սելջուկ-թուրքերի։ Արշավանքի հիմնական նպատակներից էր նաև Բոհեմունդ Անտիոքցու ազատագրումը գերությունից։ Չնայած Առաջին խաչակրաց արշավանքի հաջողություններին, 1101 թ-ինը ավարտվեց խաչակիրների ջախջախիչ պարտությամբ։ 1101 թ-ի արշավանքը երբեմն մտցնում են Առաջին խաչակրաց արշավանքի կազմի մեջ։
(6369) 1983 UC

(6369) 1983 UC, աստերոիդ աստերոիդների հիմնական գոտում։ Հայտնաբերվել է 1983 թվականի հոկտեմբերի 16-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,292708 ա. մ., առավելագույնը մոտենում է 1,964 ա. մ. հեռավորության վրա և հեռանում 2,6214 ա. մ.։ Արեգակի շուրջ մեկ ամբողջական պտույտ է կատարում 1268,01 երկրային օրվա ընթացքում, իր ուղեծրով շարժվելով միջինում 0,28391 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6369) 1983 UC աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Hervé Léger

Hervé Léger (երբեմն գրվում է նաև Herve Leger, IPA:ɛʁ.ve le.ʒe), ֆրանսիական նորաձևության տուն, որը հիմնադրել է դիզայներ Էրվ Լերուն (Hervé L. Leroux)։


== Պատմություն ==

Hervé Léger նորաձևության տունը հիմնադրվել է 1985 թվականին։ Նույն թվականին էլ բացվել է ապրանքանիշի առաջին բուտիկը Փարիզում՝ Պելիկան (Pelican) փողոցում։ Դրանից մի քանի տարի առաջ Էրվեն աշխատել է որպես Թեն Գյուդիչելիի՝ «Tan Guidecelli» նորաձյության տան հիմնադրի ընթերակա։
Էրվեի գործընկերը՝ Կարլ Լագերֆելդը (Karl Lagerfeld), խորհուրդ է տվել դիզայներին մարքետինգի նպատակով ազգանունը փոխել և դարձնել Léger (ավելի վաղ նա հայտնի էր որպես Hervé Peugnet), որ հաճախորդները հեշտությամբ կարողանան այն արտաբերել։ Ավելի ուշ դիզայները ազգանունը փոխել է ևս մեկ անգամ՝ դառնալով Էրվե Լերու (Hervé L. Leroux)։
1989 թվականին նորաձևության տունը հայտնի է դարձել այսպես կոչված բանդաժից շրջազգեստի գյուտի շնորհիվ, որը հատուկ էլաստանից և լայկրայից ժապավենների միջոցով կանոնավորում է կազմվածքը։ Նմանատիպ շրջազգեստի գաղափարը՝ հյուսված իրար մեջ տարբեր ձևերով, ի հայտ է եկել պատահական․ Էրվե Լերուն երկար ժամանակ չէր կարողանում կողմնորոշվել նոր հավաքածուի տեսքով և մի պահ սկսել է «մեքենայորեն» մանեկենի վրա փաթաթել հագուստի հարդարման համար նախատեսված ժապավենները։ Արդյունքում բանդաժից շրջազգեստները դարձել են Hervé Léger-ի «այցեքարտը» ։ Նորաձևության տան հաջորդ ճանաչելի գծերն են դարձել ասիմետրիան, ֆուտուրիստականությունն ու կտորի վրա լույսի խաղը։

1995 թվականին ընկերությունը թողարկել է Ռոլան Պետիի «Կարապի լիճ» և «Կամերա օբսքուրա» ներկայացումների բեմական հագուստների հավաքածուն։
1998 թվականի սեպտեմբերին BCBG Max Azria Group ընկերությունը ձեռք է բերել նորաձևության տունը (բաժնետոմսերի 50 %-ը գնվել էր դեռևս 1992 թվականին)։ Դա պատմության մեջ առաջին անգամ ամերիկացի դիզայների կողմից ֆրանսիացի կուտյուրյեի ձեռքբերումն էր։ Գործարքի խորհրդատու է հանդես եկել հայտնի ներդրումային Ohana & Co. բանկը, որը մասնագիտացած է դիզայներության ոլորտում։
2005 թվականին թողարկվել է ապրանքանիշի օծանելիքի գիծը։ Herve Leger ապրանքանիշի ներքո բացի օծանելիքներից և կանացի հագուստից, նաև արտադրվում էր կոշիկ, պայուսակ, դրամապանակներ, գոտիներ, ներքնազգեստ։
2007 թվականի ապրիլին Max Azria-ն վերաթողարկել է «Hervé Léger» ապրանքանիշը՝ սկսելով ամառային հավաքածուից։ Հավաքածուն հայտնվել է միայն մի քանի հատուկ բուտիկներում։
2007 թվականի օգոստոսին Hervé Léger բուտիկ է բացվել Բևեռլի Հիլզում։ Ավելի ուշ մոնոբրենդային բուտիկներ են բացվել Լաս Վեգասում և Նյու Յորքում։ 

2008 թվականի փետրվարին Max Azria-ն Նյու Յորքի նորաձևության շաբաթվա շրջանակներում ներկայացրել է «Hervé Léger by Max Azria» հավաքածուն։
2011 թվականին ներկայացվել է գարուն-ամառ հավաքածուն, որի ցուցադրությանը մասնակցել են Թոնի Գարնը, Ժակլին Յաբլոնսկին, Էմմա Հեմինգ Ուիլիսը, Ֆրեյա Բեղա Էրիքսեն և ուրիշներ։
2013 թվականի հունվարին Էրվե Լերուն դարձել է Բարձր նորաձևության սինդիկատի անդամ (նորաձևության տների միավորում, որը 1858 թվականներին հագցրել է հասարակության ազնվականական և ֆինանսական վերնախավին)։ Նույն թվականին Herve Leger բուտիկ է բացվել Մոսկվայում։
2014 թվականի փետրվարին Herve Leger բուտիկ է բացվել Մանիլում՝ Ֆիլիպինների մայրաքաղաքում։


== Ծանոթագրություններ ==


== Արտաքին հղումներ ==
պաշտոնական կայք
Նելլի Ռումելյան

Նելլի Խաչիկի Ռումելյան (նոյեմբերի 1, 1974(1974-11-01), Վաղարշապատ, Հայկական ԽՍՀ, ԽՍՀՄ), հայ արդի բանաստեղծ։


== Կենսագրություն ==
Նելլի Ռումելյանը ծնվել է Մուսալեռան պաշտպանությանը մասնակցած հայրենադարձների ընտանիքում։ Ապրում և ստեղծագործում է Էջմիածնում։ Սովորել է Էջմիածնի Ռաֆայել Պատկանյանի անվան թիվ 9-ը դպրոցում։ Ստեղծագործում է դպրոցական տարիներից՝ չափածո, արձակ։ Տպագրվել է «17 անուն» և հայոց եղեռնի 100-ամյակին նվիրված «Անցյալը չի լռում» ժողովածուներում (համահեղինակ)։ Նելլի Ռումելյանի չափածո գործերը ներկայացված են մի շարք գրական կայքերում, էլեկտրոնային թերթերում։


== Մեջբերումներ Նելլի Ռումելյանից ==
Երբ կարոտդ է մանվում աշնանալաց ամպերի ճերմակ կծիկի հետ, ու հուշերն են թերթում սրտումդ պահ տված էջերը, երբ հոգիդ է երգում անձրևի ամեն կաթիլի հետ ու սերդ է պարում աշնան պաղի հետ, ապրո՜ւմ ես, ուրեմն ապրո՜ւմ...
Ինձ համար ժամանակի լռությունն է Հայը, Մասիսների վեհությունն ու դրախտագետերի իմաստությունն է Հայը։ Սկիզբն ու վերջն է Հայը...
Երանի աշնան համբերանքին, որ ամեն անգամ կորցնում ու ամեն անգամ նորովի, անբառ, անվրձին այդքան գույներ է հորինում։


== Արտաքին հղումներ ==
Գրական ակումբ, Նելլի Ռումելյան(չաշխատող հղում)
Ասպարեզ, Նելլի Ռումելյան
Սարկավագագիրք, Նելլի Ռումելյան
Ինքնագիր, Նելլի Ռումելյան Archived 2014-10-28 at the Wayback Machine.
Միհրդատ Գ Պարթև

Միհրդատ Գ (պարթ.` 𐭌𐭄𐭓𐭃𐭕 Mihrdāt, անհայտ - մ. թ. ա. 54, Բաբելոն, Հիլլա, Իրաք), Պարթևաստանի արքա, թագավորել է մ.թ.ա. 56–55 թվականներին։
Իշխանության է եկել իր հոր Հրահատ Գ–ի դեմ հաջողված դավադրության և իր եղբոր՝ Որոդես Բ–ին գահընկեց անելու արդյունքում։ Որոդեսը փախավ Ասորիք, սակայն Միհրդատին չհաջողվեց պահպանել գահը։ Հեղաշրջումից մեկ տարի հետո նա ջախջախվեց Որոդեսին հավատարիմ բանակի կողմից, որը ղեկավարում էր պարթև ազնվական Սուրենը։ Պարտությունից հետո փախել է Բաբելոն քաղաք, սակայն ի վերջո գերի է վերցվել և մահապատժի ենթարկվել։


== Ծանոթագրություններ ==


== Գրականություն ==
Дибвойз Н. К.: Политическая история Парфии [1]
Malcolm A. Colledge: The Parthians (Ancient peoples and places; Bd. 59). Thames & Hudson, London 1967, S. 37.


== Արտաքին հղումներ ==
Mithradates III (c. 57 — 54 B.C.)
Ջիտենդրա

Ջիտենդրա (հինդի՝ जितेन्द्र (Jeetendra), իրական անունը` Ռավի Կապուր, ապրիլի 7, 1942(1942-04-07), Ամրիտսար, Jalandhar division, Փանջաբ, Բրիտանական Հնդկաստան, Բրիտանական կայսրություն), հնդիկ կինոդերասան և հեռուստապրոդյուսեր։ Արժանացել է Filmfare Awards մրցանակի` կյանքում ունեցած ձեռքբերումների համար (Filmfare Lifetime Achievement Award, 2003 թ.) և կինոյում ունեցած վաստակի համար տրվող մրցանակին (Screen Lifetime Achievement Award, 2005 թ.): Հանդիսանում է Balaji Telefilms, Balaji Motion Pictures և ALT Entertainment ընկերությունների հիմնադիրը։


== Կենսագրություն ==
Ջիտենդրան ծնվել է Ամրիթսարում։ Նրա ծնողները գործարարներ էին` ոչ թանկարժեք զարդեղենի բնագավառում։ Գիրգաում քաղաքում նա սովորել է Սուրբ Սեբաստիանի անվան դպրոցում, որտեղ նրա հետ նույն դպրոցում սովորել է նաև Ռաջեշ Կհաննան։ Այնուհետև ավարտել է Սիդդհարթի քոլեջը։ Զարդեղենի առևտրով զբաղվելու ժամանակ, նրան նկատել է ռեժիսոր Վանկուդրե Շանտարամը և առաջարկել դերասանուհի Սանդհյայի կրկնորդի դերում հանդես գալ «Navrang» (1959 թ.) կինոնկարում։
Առաջին կոմերցիոն հաջողությունը Ջիտենդրան ունեցավ 1964 թվականին, երբ թողարկվեց «Պոեմը քարում» կինոնկարը։ Սակայն, նրա երկարաժամկետ հաջողության մեկնարկը` 1967 թվականին նկարահանված «Պարտք» կինոնկարն էր։ Այդ ֆիլմի երաժշտական համարներից մեկի համար, խանութից գնված շապիկն ու սպիտակ կոշիկները` դարձան նրա այցեքարտը։ Հետագայում հաջորդեցին այնպիսի ֆիլմեր, ինչպիսիք էին  «Սեր և հարստություն» (1970 թ.) և «Քարավան» (1971 թ.) կինոնկարները։ Եռանդուն պարերի պատճառով, նա ստացել էր «Բոլիվուդի ցատկոտող Ջեկ» մականունը։
Ջիտենդրան նկարահանվել է ավելի քան 200 ֆիլմերի գլխավոր դերերում, որում, Բոլիվուդի ստեղծման օրից, նրա հետ կարող են համեմատվել նրա հասակակիցներից շատ քչերը։ Հարավ-հնդկական կինեմատոգրաֆում հաճախ նկարահանվում էին նրա ֆիլմերից շատերի ռեմեյքները` տելուգու լեզվով։ Դրանցից արժե նշել «Տնային դաստիարակը» (1972 թ.), «Մոռացված կինը» (1975 թ.) և այլ ֆիլմեր, որտեղ հնչում էին Գուլզարի բառերով և Ռահուլ Դև Բուրմանի երաժշտությամբ գրված երգերը` Կիշոր Կումարի կատարմամբ։
Ջիտենդրայի խաղընկերուհիներն են եղել այնպիսի դերասանուհիներ, ինչպիսիք էին Շրիդևին, Ռինա Ռոյը, Մումթազը, Հեմա Մալինին, Նիտու Սինգհը, Ջայա Պրադան, Ռեքհան և ուրիշներ։


== Անձնական կյանքը ==
Ջիտենդրան իր կնոջը` Շոբհա Կապուրին հանդիպել է, երբ վերջինս դեռ 14 տարեկան էր։ Նա ավարտել է դպրոցը, ընդունվել քոլեջ, իսկ հետո որպես ուղեկցորդուհի, աշխատել British Airways ավիաընկերությունում։ Նրանք ամուսնացել են 1974 թվականին։ Ջիտենդրան և Շոբհան ունեն երկու զավակ, դուստրը` պրոդյուսեր Էկտա Կապուրը և որդին, դերասան Տուսշար Կապուրը։
Իր ինքնակենսագրության մեջ, Հեմա Մալինին հաստատում է, որ ժամանակին գրեթե պետք է ամուսնանար Ջիտենդրայի հետ, սակայն վերջին պահին մտափոխվել է։


== Մասնակի ֆիլմագրությունը ==


== Ծանոթագրություններ ==
Հովհարով աղջիկը (նկար, Ռենուար)

Հովհարով աղջիկը (ֆր.՝ La Femme à l'éventail) նկարել է ֆրանսիացի նկարիչ Պիեռ Օգյուստ Ռենուարը (Pierre-Auguste Renoir, 1841—1919) 1881 թվականին (այլ տվյալներով 1880 թվականին)։ Պատկանում է Սանկտ-Պետերբուրգի Էրմիտաժին, ցուցադրվում է 66-րդ սրահում՝ «Ռենուարի սրահ»։ Նկարի չափսերն են 65×50 սմ։


== Պատմություն և նկարագրություն ==
Ենթադրվում է, որ որպես նկարի բնորդ ծառայել է Փարիզից փոքր-ինչ արևմուտք գտնվող Սենա գետի ափին տեղակայված Ֆուռնեզ ռեստորանի տիրոջ աղջիկը՝ Ալֆոնսինա Ֆուռնեզը (Alphonsine Fournaise)։ Շատույում, որտեղ գտնվում է ռեստորանը, Ռենուարը նկարել է իր հայտնի «Թիավարների նախաճաշը» կտավը, որտեղ Ալֆոնսինան կերպարներից մեկի բնորդն է եղել։
1881 թվականի հունվարին հայտնի մարշալ Պոլ Դյուրան-Ռուելը Ռենուարից ձեռք բերեց մի քանի կտավներ, այդ թվում «Հովհարով աղջիկը», որի համար մարշալը վճարեց 500 ֆրանկ։ 1882 թվականի մարտին «Հովհարով աղջիկը» Ռենուարի մյուս կտավների հետ միասին ցուցադրվեց Փարիզում անցկացվող իմպրեսիոնիստների 7-րդ ցուցահանդեսին։ Նկարը Դյուրան-Ռուելի մոտ մնաց մինչև 1908 թվականը, իսկ հետո նկարը վաճառեց ռուս գործարար և կոլեկցիոներ Իվան Մոռոզովին 30 000 ֆրանկով։
1919 թվականին Իվան Մոռոզովի հավաքածուն տրվեց արևմտյան գեղանկարչության 2-րդ թանգարանին։ 1923 թվականին թանգարանը միավորվեց արևմտյան գեղանկարչության 1-ին թանգարանի հետ, և արդյունքում ստեղծվեց նոր արևմտյան արվեստի պետական թանգարանը, որտեղ «Հովհարով աղջիկը» մնաց մինչև 1930 թվականը, որից հետո նկարը տեղափոխվեց Էրմիտաժ և մինչ օրս այնտեղ է։


== Տես նաև ==
Պիեռ Օգյուստ Ռենուարի նկարների ցանկ 1862-1881


== Ծանոթագրություններ ==
Սոզա (Նենյայի վտակ)

Անվան այլ կիրառումների համար տե՛ս՝ Սոզա (այլ կիրառումներ)Սոզա, գետ Ռուսաստանում, հոսում է Ալթայի երկրամասում։ Գետաբերանը գտնվում է 108 կմ Նենյա գետի ձախ ափից։ Գետի երկարությունը 22 կիլոմետր է, ավազանի մակերեսը՝ 72 կմ²։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Բիա գետի ջրօգտագործման մասն է, Բիա և Կատուն գետերի գետային ենթաավազանն է։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010100212115100001158
Հիդրոլոգիական ստուգման կոդ՝ 115100115
Ավազանի կոդ՝ 13.01.01.002
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Դեպարտամենտ (տարածքային միավոր)

Դեպարտամենտ (ֆր.՝ département, իսպ.՝ departamento), մի շարք երկրների տարածքային միավոր։ 
Առաջին անգամ պետությունը դեպարտամենտների բաժանելը մտցվել է Ֆրանսիայում, Ֆրանսիական մեծ հեղափոխության ժամանակ։
Որպես ադմինիստրատիվ միավոր գործածվող այս եզրույթը տարածված է հիմնականում նախկինում Ֆրանսիայի և Իսպանիայի գաղութներ եղած երկրներում, ինչպես նաև այն երկրներում, որտեղ պաշտոնական լեզու է (կամ եղել է) ֆրանսերենը կամ իսպաներենը։


== Դեպարտամենտը որպես տարածքային միավոր կիրառող երկրներ ==
Պսակային պարպում

Պսակային պարպում, Թագ էլեկտրական է կոչվում.

Գազերում էլեկտրական պարպման ձևերից մեկը։
Պսակային պարպման ժամանակ հաղորդալարը կամ մետաղական սայրը շրջապատող լուսավոր տիրույթը։Պսակային պարպում առաջանում է այն դեպքում, երբ մթնոլորտային ճնշման տակ գազում տեղադրված էլեկտրոդների միջև առաջացած էլեկտրական դաշտը շատ է անհամասեռ՝ էլեկտրոդներից մեկի փոքր շառավիղ ունենալու հետևանքով։ Պարպման ժամանակ առաջացած գազի իոնացումը տեղի է ունենում սահմանափակ լուսավոր տիրույթում, որը շրջապատում է էլեկտրոդը և կոչվում թագային (պսակային) շերտ։ Պարպման միջակայքի մնացած մթին մասում տեղի է ունենում միայն միևնույն նշանի իոնների շարժում դեպի երկրորդ էլեկտրոդը՝ նրա լիցքի նշանին համապատասխան։ Ոչ լուսավոր տիրույթի միաբևեռ ծավալային լիցքը սահմանափակում է իրենով անցնող հոսանքը։ Էլեկտրոդների միջև պոտենցիալների տարբերությունը մեծացնելիս պսակային շերտն ընդարձակվում է, մթին տիրույթը վերանում և տեղի է ունենում պարպման միջակայքի լրիվ ծակում՝ կայծային պարպման տեսքով։ Պսակային պարպում նկատվում է բարձրավոլտ էլեկտրահաղորդման գծերում և հանգեցնում էներգիայի կորուստների, որը պետք է հաշվի առնել, երբ էլեկտրաէներգիան հաղորդվում է մեծ հեռավորությունների վրա։ Պսակային պարպում առանձնապես լավ է նկատվում բարձր հաճախականությունների դեպքում։
Երկրների ցանկ ըստ գնաճի մակարդակի

Սա երկրների և քաղաքների ինֆլիացիայի մակարդակների ցուցակն է  հիմնված  Կենտրոնակն հետախուզական վարչության կողմից հրապարակված տարեկան զեկույցից, որը ցույց է տալիս սպառողական գների տոկոսային փոփոխությունը մեկ տարվա ընթացքում։


== 5 տարվա ինֆլյացիայի մակարդակի միտումները ըստ երկրների ==
Երկրները դասակարգված են ըստ իրենց երկրների 2017 թվականի ինֆլյացիայի մակարդակի։ Աղբյուրը հանդիսանում է Համաշխարհային բանկը և Արժույթի միջազգային հիմնադրամը


== Ծանոթագրություններ ==
Ռոզովի (ավան, Ալուշտայի քաղաքային խորհուրդ)

Ռոզովի (ուկրաիներեն՝ Розовий, Ղրիմի թաթարերեն՝ Haçı Özenbaş), ավան Ուկրաինայի Ղրիմի Ինքնավար Հանրապետությունի Ալուշտայի քաղաքային խորհուրդում։
2001 թվականի տվյալներով Ռոզովի ավանում բնակվում էր 245 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գեկ

Գեկ, լեռնագագաթ Հայաստանի Տավուշի մարզում, Կենաց լեռնաշղթայում։


== Ծանոթագրություններ ==
Նվեր

Անվան այլ կիրառումների համար տե՛ս՝ Նվեր (այլ կիրառումներ)
Նվեր, իր, որի հանձնողը իր ցանկությամբ անհատույց կերպով նվիրում է, որպեսզի հաճույք պատճառի նվեր ստացողին։
Նվերը ունի նման իմաստ՝ պարգև և նվիրատվություն։ Սակայն, որպես կանոն նվեր տալիս են ինչ-ինչ պատճառներով՝ որոշակի իրադարձության հետ կապված՝ սովորույթ կամ տոն։ Նվեր տալու պատճառները բազմազան են։ Ամենատարածվածները նրանցից սրանք են.

սովորույթներ և տոներ (տարեդարձ, ամյակ, Նոր Տարի, հարսանիք, Սուրբ Ծնունդ, Վալենտին)
Երախտագիտության և գնահատանքի արտահայտում
Ընկերության և սիրո արտահայտում
Համակրանքի արտահայումՔիչ չեն այն դեպքերը, երբ նվերը ունի հավելյալ թաքնված իմաստ։ Այդ իմաստը պայմանավորված է մարդկանց անձնական հարաբերություններով, ինչպես նաև նվերը հանձնելու միջոցով կամ այլ իրադարձությամբ, որով նվերը տրվել է։ Երբեմն նվերը ունենում է որոշ պարտավորություններ նրա հանդեպ, ում տրվում է։
«Նվեր» հասկացությունը կարող է լինել առևտրային։ Գոյություն ունի մի ամբողջ արդյունաբերական արտադրություն և նվերների վաճառքի կետեր։ Շատ ընկերություններ նվերներից օգտվում են շուկայագիտական նպատակներով։


== Տես նաև ==
Բարեգործություն
Միխալիս Կակոյանիս

Միխալիս Կակոյանիս (հուն․՝ Μιχάλης Κακογιάννης, հունիսի 11, 1922, Լիմասոլ, Կիպրոս- հուլիսի 25, 2011, Աթենք, Հունաստան), հույն կինոռեժիսոր, սցենարիստ և պրոդյուսեր։


== Կենսագրություն և կարիերա ==
Միխալիս Կակոյանիսը ծնվել է 1922 թվականին Կիպրոսում։ 1939 թվականին նրան ուղարկում են ուսման Լոնդոնում որպես փաստաբան։
Սովորելու տարիներին սկսվումմ է հետաքրքրվել կինեմատոգրաֆիայով։ Նա ընդունվում է Օլդ Վիկ քաղաքի թատերական դպրոց և հանդես է գալիս Մայքլ Յաննիս կեղծանունով։ Չկարողանալով աշխատանք գտնել բրիտանական կինոյում նա վերադառնում է Հունաստան։ 1953 թվականին նկարահանում է իր առաջին ֆիլմը՝ «Windfall in Athens»։
Կակոյանիսի ամենահայտնի ֆիլմը 1964 թվականին Նիկոս Կազանձակիսի ստեղծագործության հիման վրա նկարահանված «Հույն Զորբան» ֆիլմն էր, որը մեծ ճանաչում բերեց ռեժիսորին, իսկ ֆիլմը արաժանացավ մի շարք մրցանակների (որոնց թվում 3 Օսկար)։ 1983 թվականին նա մասնակցել է Բրոդվեյում բեմադրվող համանուն ներկայացմանը, որը ավելի շատ հիմնված էր իր ֆիլմի վրա քան Կազանձակիսի ստեղծագործության։
Կակոյանիսը իր ֆիլմերի մեծ մասը նկարահանել է հին հունական դասական գրականության ստեղծագործությունների հիման վրա, հատկապես Եվրիպիդեսի երկերի («Էլեկտրա», «Տրոյացի կանայք», «Իֆիգենիա»)։ 1999 թվականին Անտոն Չեխովի համանուն ստեղծագործության մոտիվներով նկարահանում է «Բալենու այգին» ֆիլմը։
2003 թվականին Միխալիս Կակոյանիսը հիմնում է «Միխալիս Կակոյանիս» ֆոնդը, որը զբաղվում է հունական ազգային թատերական արվեստի և կինեմատոգրաֆիայի զարգացման աշխատանքներով։


== Ֆիլմագրություն ==
Նկարահանել է 16 ֆիլմ, 15 ֆիլմի սցենարի հեղինակ է, 10 ֆիլմի պրոդյուսեր։ 
Առավել նշանավոր ֆիլմերն են.


== Մրցանակներ ==
Ընդհանուր թվով ստացել է 11 կինոմրցանակ, ներկայացված է եղել ևս 11-ի, որոնց թվում՝ 

3 անգամ ներկայացվել է Օսկարի
9 անգամ ներկայացվել է Կաննի կինոփառատոնի տարբեր մրցանակների, ստացել 2 մրցանակ
1 անգամ ներկայացվել է Ոսկե Գլոբուսի Ոսկե Գլոբուս լավագույն ռեժիսորի համար անվակարգում
2 անգամ ներկայացվել է BAFTA-ի
ստացել է 1 Դավիդ դի Դոնատելլո մրցանակ
1 անգամ ներկայացվել է Բեռլինի կինոփառատոնի մրցանակի
հունական Թեսաղոնիկեի կինոփառատոնի 5 մրցանակ
Մոնրեալի կինոփառատոնի մրցանակ կինոյում ունեցած ավանդի համար


== Ծանոթագրություններ ==


== Արտաքին հղումներ ==
IMDb-ում էջ
Միխալիս Կակոյանիսի Ֆոնդ
Զառնատուն

Զառնատուն կամ Եզատունք, գյուղ Մեծ Հայքի Սյունիք նահանգի Ճահուկ գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։


== Աշխարհագրություն ==
Այն գտնվում է Բջնակից մոտավորապես 4 կմ ներքև, Նախիջևան գետի ձախ ափին, գետից, Շահբուզից Սիսիան տանող ճանապարհից մոտ 2 կմ դեպի անտառապատ լեռնալանջերը։


== Պատմություն ==
Շահապունիքի պատմական Եզատունք գյուղը շրջանի ներկայիս Զառնատուն գյուղն է։ Ներկայիս գյուղի հայկական գերեզմանատան և մյուս հնությունների ուսումնասիրությունը հաստատում է գյուղի մեծ լինելը։ Սակայն պատմական աղբյուրներում այդ գյուղի անցյալի մասին տեղեկություններ չեն պահպանվել։


== Արտաքին հղումներ ==
Restauratiebedrijf "Sarvard" Archived 2016-03-04 at the Wayback Machine. (նիդեր.)


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Զալցբուրգի փառատոն

Զալցբուրգի փառատոն (գերմ.՝ Salzburger Festspiele), ամառային երաժշտական ամենամյա փառատոն Ավստրիայի Զալցբուրգ քաղաքում, աշխարհում առավել հայտնի փառատոներից մեկն է։ Փառատոնի ծրագրի մեջ մտնում են հիմնականում ակադեմիական երաժշտության համերգներ և երաժշտա-թատերական ներկայացումներ։


== Պատմություն ==
1877 թվականից Զալցբուրգում ոչ կանոնավոր կերպով կազմակերպվել են երաժշտական փառատոներ։ Փառատոնի պատմության նոր դարաշրջանը սկսվել է 1920 թվականին։ Փառատոնի զարգացման համար մեծ ջանքեր են ներդրել գրող Հուգո ֆոն Հոֆմանսթանը, կոմպոզիտոր Ռիխարդ Շտրաուսը, երաժտագետ և դաշնակահար Ռուդոլֆ Ռետին, ռեժիսոր Մաքս Ռայնհարդը, ձևավորող Ալֆրեդ Ռոլերը, Վիեննայի պետական օպերայի տնօրեն Ֆրանց Շալկը և այլք։ Սկզբնական շրջանում փառատոնի ծրագրի մեջ ընդգրկվել են կամերային ու սիմֆոնիկ համերգներ, 1922 թվականին ներկայացվել է Մոցարտի չորս օպերա։ Սկզբում ծրագրում գերազանցապես ավստրո-գերմանական կոմպոզիտորների ստեղծագործություններ են ընդգրկվել (Մոցարտ, Շտրաուս, Գլյուկ)։ Հետագա տարիներին ծրագրում ընդգրկվել են այլ կոմպոզիտորների ստեղծագործություններ ևս, փառատոնի շրջանակներում կայացել են համաշխարհային պրեմիերաներ։
Փառատոնին մասնակցել են 20-րդ դարի խոշորագույն դիրիժորներ Արտուրո Տոսկանինին, Բրունո Վալտերը, Վիլհելմ Ֆուրտվենգլերը, Հերբերտ ֆոն Կարայանը և այլք։ 1967 թվականից Զալցբուրգում կազմակերպվում է նաև Զալցբուրգի Զատկի փառատոնը, որի հիմնադիրը Կարայանն է։


== Բեմադրություններ ==

Համաշխարհային նշանակության մի շարք պրեմիերաներ կայացել են փառատոնի շրջանակներում։ Դրանցից են Կառլ Օրֆի «Անտիգոնան» (1952), Գոթֆրիդ ֆեն Էյնեմի «Պրոցեսը» (1953)։ 1965 թվականին այստեղ ներկայացվել է Մոդեստ Մուսորգսկու «Բորիս Գոդունով» օպերան (դիրիժոր՝ Հերբերտ ֆոն Կարայան)։ Փառատոնի՝ տարբեր տարիների բեմադրություններից են Ռիխարդ Շտրաուսի «Կինն առանց ստվերի» (1992), Ստրավինսկու «Թեթևսոլիկի արկածները» (1994), Լիգետիի «Մեծ մերտվիարխ» (1997) գործերը։


== Տնտեսություն ==
Զալցբուրգի փառատոնը 2017 թվականին վաճառել է մոտ 27 միլիոն եվրոյի տոմսեր, իսկ փառատոնի անուղղակի եկամուտը Զալցբուրգի համար կազմել է մոտ 183 միլիոն եվրո։ Ուղղակի և անուղղակի ձևով մոտ 77 միլիոն եվրո հարկ է վճարվել փառատոնի արդյունքում։


== Ծանոթագրություններ ==


== Արտաքին հղումներ ==
Պաշտոնական կայք
Բարսեղ Ռոստոմյանի լուսանկարչական տուն

Բարսեղ Ռոստոմյանի լուսանկարչական տուն, 19-րդ դարի վերջին - 20-րդ դարի սկզբին Բաքվում գործող լուսանկարչական տներից մեկը։
Գտնվել է Կրիվայա փողոցում՝ Գաջիբեկովի տանը Պարապետում։ Լուսանկարչատան ղեկավարը եղել է Բարսեղ Համբարձումի Ռոստոմյանը, որի եղբայր Դավիթ Համբարձումի Ռոստոմյանը նույնպես հանրաճանաչ լուսանկարիչ էր Բաքվում։
Ռոստոմյանն ազգությամբ հայ էր՝ Բաքվում գործող ազգությամբ հայ բազմաթիվ լուսանկարիչներից մեկը։


== Պատկերներ ==

		
		
		

		
		
		


== Հղումներ ==
Фотоателье дореволюционные (Баку) Archived 2014-08-04 at the Wayback Machine.
ԽԱՉԱՏՈՒՐ ԴԱԴԱՅԱՆ - ՀԱՅԵՐԸ ԵՎ ԲԱՔՈՒՆ (1850-ական թթ. - 1920 թ.), Երևան 2006, ISBN 99941-961-6-2
Չելսիի Քինգս Ռոուդ փողոցի երթևեկությունը

Չելսիի Քինգս Ռոուդ փողոցի երթևեկությունը (անգլ.՝ Traffic in King's Road, Chelsea), բրիտանական համր, կարճամետրաժ, փաստագրական ֆիլմ, որը նկարահանվել է 1890 թվականին ռեժիսոր Ուիլյամ Ֆրիս Գրինի կողմից։
Կինոժապավենը ցույց է տալիս Լոնդոնի Չելսի համայնքի Քինգս Ռոուդ փողոցի երթևեկությունը։


== Ծանոթագրություններ ==
Կուբայի դոգ

Կուբայի դոգ (իսպ.՝ Dogo cubano), կամ Կուբայի մաստիֆ (իսպ.՝ Mastín cubano), շան անհետացած ցեղատեսակ, որ պատկանում էր մոլոսների ցեղին։


== Ցեղատեսակի պատմությունը ==
Ցեղատեսակը առաջացել է այն կենդանիներից, որոնք տարվել են Կուբա Իսպանիայի թագավոր Ֆիլիպ Երկրորդի ժամանակ։ Դա Ստրաոլական բուլդոգի և Ստրաոլական մաստիֆի հիբրիդ էր, հայտնի որպես Պերրո դե Պրեսա։
Այդպիսի խառնուրդը հնարավոր դարձավ 1554-1558 թվականներին, երբ Ֆիլիպ Երկրորդը ամուսնացած էր Անգլիայի թագուհու՝ Մարի Առաջինի հետ։ Առաջին անգամ ցեղատեսակը հայտնաբերվել է Սանտյագո դե Կուբայի վանքում։
Ավելի ուշ կուբայական դոգերին խաչասերեցին նաև որսորդական շների հետ, որպեսզի նրանց մեջ լավացնեն որոնելու հատկությունը։ Ցեղատեսակը օգտագործվում էր փախչող գերիներին գտնելու կամ հետապնդելու համար։
Ճամայկայում Երկրորդ մարունյան պատերազմի ժամանակ՝ 1795-1796 թվականներին, բրիտանական գաղութների վարչակազմը ներմուծեց մի քանի շուն Կուբայից, սևամորթների ավազակային խմբերը հետևելու և ոչնչացնելու համար, որոնք թաքնվել էին սարերում։ Ինչպես նաև ֆրանսիական գաղութների վարչակազմը օգտագործում էին Սանտո Դոմինգոյի արշավախմբում 1801-1803 թվականներին։ Սեմինոլական ցեղախմբերի դեմ պատերազմի ժամանակ 1835-1842 թվականներին ԱՄՆ-ի նախարարությունը Կուբայից նույնպես ներմուծեց մի քանի շուն հնդկացիներին գտնելու համար, որոնք թաքնվել էին Ֆլորիդա նահանգի ճահճուտներում։
Ստրկության վերացումից հետո կուբայական դոգը դադարեց հետաքրքրել բուծողներին, և քսաներորդ դարի սկզբում արդեն համարվեց ոչնչացած։ Մի քանի փորձագետների կարծիքով՝ Կուբայում դեռևս մնացել էին այդ ցեղատեսակի մի քանի մաքրարյուն շներ, սակայն ոչ-ոք չի զբաղվում նրանց պրոֆեսիոնալ բուծմամբ։ Սակայն այն ցեղատեսակները, որոնք ցուցադրվում են կուբայական դոգերի անվան տակ, օրիգինալ ցեղատեսակից շատ հեռու են։


== Արտաքին տեսք ==
Կուբայական դոգն ուներ մաստիֆի և բուլդոգի միջին չափ, վզակոթի բարձրությունը մոտ 60 սանտիմետր է։ Դունչը կարճ էր, լայն և կտրուկ հատված։ Գլուխը լայն էր և հարթ, խիստ բարձրացված շրթունքներով։ Ականջները միջին չափի էին, որոշ չափով բարձրացված։ Պոչը բավականին կարճ էր, գլանաձև, հենց հիմքի մոտ կորացած դեպի վեր և առաջ։ Ժամանակակից շան գունավորումը կոչվում է «գայլային կարմրամազ»՝ դնչին սև դիմակով, սև շրթունքներով ու թաթերով։


== Ծանոթագրություններ ==


== Գրականություն ==
Marlene Zwettler. The Great Book of Bulldogs, Bull Terrier and Molosser.
Ամբերդի ջրանցք

Անվան այլ կիրառումների համար տե՛ս՝ Ամբերդ (այլ կիրառումներ)Ամբերդiի ջրանցք, Ամբերդ, ջրանցք Հայաստանի Աշտարակի շրջանում, կառուցվել է 1944-1945 թվականներին։ Սկիզբ է առնում Արագած լեռների հարավային լանջերից։ Քասաղի վտակ Ամբերդ գետից։ Ջրանցքի երկարությունը 9 կմ է, փոխարինում է Ամբերդ գետից առնվող իրար զուգահեռ, հնակառույց 12 առուներին։ Երեսպատված է բետոնով։ Ունի 5 խորանարդ մ/վրկ թողունակություն։ Ոռոգում է 5000 հա հողատարածություն։


== Ծանոթագրություններ ==
Մասքութներ

Մասքութներ (հին հունարեն՝ Μασσᾰγέται, լատ.՝ Massagetae)՝ Կասպից ծովի շրջակայքում և Միջին Ասիայում բնակվող սկյութական քոչվոր ցեղերի հավաքական անուն, որն օգտագործվել է անտիկ և հայ հեղինակների կողմից։ Մասքութների մշակույթը այնքան սերտորեն է կապված սակերի հետ, որ հնագիտական հուշարձանների պատկնելիության ճշգրիտ բացահայտումը անհնար է, այդ պատճառով էլ օգտագործվում է «սակա-մասքութական շրջանի մշակույթներ» տերմինը։ Ենթադրվում է, որ մասքութները խոսել են իրանական լեզուներից մեկով։ Սակա-մասքութական շրջանի մշակույթների հիմնական օջախներն են Ղազախստանի կենտրոնական և արևելյան շրջանները, Պամիրը։
Մասքութները հիշատակվում են Փավստոս Բյուզանդի կողմից, Անանիա Շիրակացու «Աշխարհացույցում» և այլ հայկական պատմական աղբյուրներում։


== Աղբյուրներ ==
Փավստոս Բուզանդ, Պատմություն հայոց, թարգմանությունը, ներածությունը և ծանոթագրություններն ակադեմիկոս Ստ. Մալխասյանի, Երևան, 1968։
Ակտինիդներ

Ակտինիդներ, ակտինոիդներ, տարրերի պարբերական համակարգի 7-րդ պարբերության 3-րդ խմբում ակտինիումից հետո տեղավորված ռադիոակտիվ տարրերի ընտանիք։


== Հատկություններ ==
Ակտինիդներ քիմիական հատկություններով նման են իրար, քանի որ մի տարրից մյուսին անցնելիս Էլեկտրոնները լրացնում են ոչ թե վերջին՝ յոթերորդ, այլ հինգերորդ Էլեկտրոնային թաղանթը։ Թորիում-լոուրենցիում շարքում էլեկտրոններն աստիճանաբար զբաղեցնում են 5 էներգետիկ մակարդակը, ուր կարող է տեղավորվել 14 էլեկտրոն։ Այդ պատճառով ակտինիդներ, չանթանիդների (որոնց մոտ լրացվում է 4 մակարդակը) նման, թվով 14 են։


== Ստացում ==
Ուրանին հաջորդող Ակտինիդներ ստացվել են արհեստականորեն և կոչվում են։ Բնության մեջ հանդիպում են թորիում, պրոտակտինիում, ուրան (չնչին քանակներով նաև նեպտունիում, պլուտոնիում)։ Առայժմ կիրառվում են միայն ուրանը, թորիումը և պլուտոնիումը՝ որպես միջուկային վառելանյութեր և ատոմային պայթուցիկ նյութեր։
Ֆավիեռ (Սոմի գավառ)

Ֆավիեռ (ֆր.՝  Favières), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 463 մարդ, բնակչության խտությունը` 36.69 մարդ/կմ²: Բնակավայրը զբաղեցնում է 12.62 կմ² տարածք:


== Աշխարհագրություն ==
Գտնվում է Փարիզ քաղաքից 165 կմ հյուսիս, Ամյեն քաղաքից 60 կմ հյուսիս-արևմուտք:


== Բնակչություն ==


== Տնտեսություն ==
2010 թվականին ուներ 283 աշխատունակ (15-64 տարեկան)  բնակիչ, որոնցից ակտիվ էին 194-ը, իսկ ոչ ակտիվները` 89: Ակտիվության ցուցանիշը կազմում է 68,6 %: 194 աշխատունակ մարդկանցից աշխատել է 171 անձ (99 տղամարդ և 72 կին): Գործազուրկ են եղել 23 անձ (15 տղամարդ և 8 կին): 89 անաշխատունակներից 18-ը եղել են աշակերտներ կամ ուսանողներ, 39-ը` թոշակառուներ, իսկ 32-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սանտ Էջիդիո ալա Վիբրատա

Սանտ Էջիդիո ալա Վիբրատա (իտալերեն՝ Sant'Egidio alla Vibrata), կոմունա Իտալիայում, գտնվում է Աբրուցո մարզում՝ Տերամո գավառում։
Բնակչությունը կազմում է 9415 մարդ, բնակչության խտությունը կազմում է 523 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 64016, հեռախոսային կոդ՝ 0861։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0861 846511
Էլեկտրոնային հասցե՝ info@comune.santegidioallavibrata.te.it
Պաշտոնական կայք՝ http://www.comune.santegidioallavibrata.te.it/


== Պատկերասրահ ==

		
		
		


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սենտ Կոլոմբ սյուր լ'Էր

Սենտ Կոլոմբ սյուր լ'Էր (ֆր.՝ Sainte-Colombe-sur-l'Hers), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 509 մարդ, բնակչության խտությունը` 47.97 մարդ/կմ²։ Բնակավայրը զբաղեցնում է 10.61 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 175 կմ հարավ-արևմուտք, Կարկասոն քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 309 աշխատունակ (15-64 տարեկան)  բնակիչ, որոնցից ակտիվ էին 191-ը, իսկ ոչ ակտիվները` 118։ Ակտիվության ցուցանիշը կազմում է 61,8 %։ 191 աշխատունակ մարդկանցից աշխատել է 147 անձ (80 տղամարդ և 67 կին)։ Գործազուրկ են եղել 44 անձ (22 տղամարդ և 22 կին)։ 118 անաշխատունակներից 25-ը եղել են աշակերտներ կամ ուսանողներ, 46-ը` թոշակառուներ, իսկ 47-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մակեդոնովկա (գյուղ, Վոլոդարսկի շրջան)

Մակեդոնովկա (ուկրաիներեն՝ Македонівка), գյուղ Ուկրաինայի Դոնեցկի մարզի Վոլոդարսկիում։
2001 թվականի տվյալներով Մակեդոնովկա գյուղում բնակվում էր 817 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հրաձգություն Ահվազում (2018)

Հրաձգություն Ահվազում կամ Ահվազի ահաբեկչական հարձակում (պարսկերեն՝ تیراندازی مراسم رژه در اهواز), ահաբեկչություն, որը տեղի է ունեցել 2018 թվականի սեպտեմբերի 22-ին՝ Իրանի Իսլամական Հանրապետության Խուզիստանի նահանգի Ահվազ քաղաքում՝ նախագահ Հասան Ռոհանիի մասնակցությամբ ռազմական շքերթի ժամանակ։ Ամենայն հավանականությամբ ահաբեկչության թիրախակետը եղել է Իրանի նախագահը, ով բազմիցս աչքի է ընկել հակաահաբեկչական հայտարարություններով։
Ահաբեկչության հետևանքով զոհվել են 29 անձինք, այդ թվում՝ 25 խաղաղ բնակիչ և 4 գրոհային։ Ըստ վերջին տվյալների՝ կան 53-ից ավելի վիրավորներ, որոնցից շատերի վիճակը գնահատվել է ծայրահեղ ծանր։


== Ահաբեկչական հարձակում ==
Ահաբեկչական հարձակումը տեղի է ունեցել Իրանի Ահվազ քաղաքում ամեն տարի անցկացվող ռազմական շքերթի ժամանակ, որը նվիրված էր իրանա-իրաքյան պատերազմում իրանական բանակի տարած հաղթանակին։ Հրաձգությունը սկսվել է սեպտեմբերի 22-ին, տեղական ժամանակով՝ 09։00-ի շրջակայքում։
Գրոհայինների հարձակումից վայրկյաններ առաջ իր ելույթն ավարտել էր Իրանի Իսլամական Հանրապետության նախագահ Հասան Ռոհանին։ Ըստ հրապարակված տվյալների՝ ահաբեկչության հեղինակները եղել են չորս գրոհայիններ, իսկ կազմակերպիչը՝ Իրաքի և Լևանտի իսլամական պետությունը։ Բնակչության վրա անկանոն կրակահերթ բացած չորս ահաբեկիչներից երկուսը սպանվել են ուժային կառույցների կողմից, իսկ մյուս երկուսը՝ ձերբակալվել։ Ձերբակալվածներից մեկն ունեցել է մարմնական վիրավորում։ Ըստ Իրանի սահմանադրության՝ ձերբակալված անձի համար պետք է սահմանվի մահապատիժ։


== Արձագանք ==
Խուզիստանի նահանգապետն ահաբեկչական հարձակումից րոպեներ հետո հայտարարում է վիրավորվածների և զոհերի թվաքանակը և իրավիճակը գնահատում կայուն՝ գրոհայինների ձերբակալմամբ պայմանավորված։ Հոջորդիվ համապատասխան հայտարարությամբ հանդես է եկել Իրանի Իսլամական Հանրապետության արտգործնախարարությունը։ Իսկ արտաքին գործերի նախարար Մոհամմադ Ջավադ Զարիֆի՝ Ահվազի գործողությունների համար մեղավոր են ահաբեկչության տարածաշրջանային հովանավորները և նրանց ամերիկացի հրահանգիչները։ Իրանի կառավարությունը չի բացառել այն կանխավարկածը, որ հրաձգությունը կարող է կազմակերպված լինել Ամերիկայի Միացյալ Նահանգների և Իսրայելի կողմից, սակայն ավելի ուշ հայտարարել է, որ ահաբեկչությունը ֆինանսավորվել է Պարսից ծոցի երկու արաբական պետությունների ղեկավարության կողմից։
Նախարարն իր սոցիալական ցանցերից մեկում ահաբեկչության կապակցությամբ հավելել է․


=== Միջազգային հանրություն ===
 Հայաստան` Իրանում տեղի ունեցած ահաբեկչության վերաբերյալ հարևան պետության կառավարությանը ցավակցական հեռագրեր են հղել Հայաստանի Հանրապետության վարչապետ Նիկոլ Փաշինյանն ու նախագահ Արմեն Սարգսյանը։ Հասան Ռոհանիին ուղղված նամակում ՀՀ կառավարության ղեկավարը մասնավորապես նշել է․


== Ծանոթագրություններ ==
Պարղըզի

Պարղըզի, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Մամսթի

Մամսթի, հայկական իգական անուն։ Առաջացել է հայերեն մամ՝ «մայրիկ» և արաբերեն «տիկին» բառերից։ Փաղաքշական ձևն է Մամուկսթի։ Հիշատակված է մեկ անգամ։


== Գործածություններ ==
Մամսթի, կին Կողբեցի Որդեկ երեցի, որ 1289 թվականին իրենց հիշատակին նվերներ է արել Արջո առիճի վանքին։


== Ծանոթագրություններ ==
Մասկեֆա

Մասկեֆա  (կատ.՝ Masquefa), մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Անոիյա շրջանում։ Տարածքը կազմում է 17,12 կմ²։ Բնակչությունը՝ 8295 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 46 կմ։
Քաղաքի բարեխոս սուրբ համարում են Մագդալենային։


== Ժողովրդագրություն ==


== Արտաքին հղումներ ==
Պաշտոնական էջ
Página web del Ayuntamiento de Masquefa
Información de la Generalitat de Catalunya
Información del Institut d'Estadística de Catalunya
Mapa de Masquefa en Google Maps
Ռիկովշչինա

Ռիկովշչինա (ռուս.՝ Рыковщина), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2010 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լանս ՖԱ

Լանս (ֆր.՝ RC Lens), ֆրանսիական ֆուտբոլային ակումբ Լանսից։ Ակումբը հիմնադրվել է 1906 թվականին և ներկայումս հանդես է գալիս Լիգա 2-ում՝ Ֆրանսիայի երկրորդ դիվիզիոնում։ Տնային խաղերն անցկացնում է Բոլար Դելելիս մարզադաշտում։ Ունի մրցակցություն իր հյուսիսային հարևան Լիլի հետ։


== Նվաճումներ ==


=== Ազգային ===
Լիգա 1
Հաղթող (1). 1997–98
Երկրորդ տեղ (4). 1955–56, 1956–57, 1976–77, 2001–02
Լիգա 2
Հաղթող (4). 1936–37, 1948–49, 1972–73, 2008–09
Ֆրանսիայի գավաթ
Երկրորդ տեղ (3). 1948, 1975, 1998
Ֆրանսիայի լիգայի գավաթ
Հաղթող (2). 1994, 1999
Երկրորդ տեղ (1). 2008
Շառլ Դրագոյի գավաթ
Հաղթող (3). 1959, 1960, 1965
Երկրորդ տեղ (1). 1957
Գամբարդելայի գավաթ
Հաղթող (3). 1957, 1958, 1992
Երկրորդ տեղ (4). 1979, 1983, 1993, 1995


=== Միջազգային ===
ՈՒԵՖԱ Գավաթ
Կիսաեզրափակիչ (1). 2000
ՈՒԵՖԱ Ինտերտոտո գավաթ
Հաղթող (2). 2005, 2007 (միացյալ հաղթող)


== Ծանոթագրություններ ==


== Արտաքին հղումներ ==
Լանսի պաշտոնական կայքը
Լանսի պաշտոնական Տվիտերի էջը
Լանսի պաշտոնական Ինստագրամի էջը
Լանսի պաշտոնական Ֆեյսբուքի էջը
Լանսը transfermarkt-ում
Լանսը futbol24.com-ում
Լանսը soccerway.com կայքում
Լանսը Լիգա 1-ի պաշտոնական կայքում
Գաբրիել Մենինո

Գաբրիել Վինիսիուս Մենինո (պորտ.՝ Gabriel Vinicius Menino,սեպտեմբերի 29, 2000(2000-09-29), Morungaba, Սան Պաուլու, Բրազիլիա), բրազիլացի ֆուտբոլիստ, «Պալմեյրաս» ակումբի կիսապաշտպան։ Ամառային օլիմպիական խաղերի չեմպիոն։


== Կենսագրություն ==
Մորունգաբայի (Սան Պաուլու նահանգ) բնիկ Գաբրիելը ֆուտբոլ է սկսել խաղալ «Գուարանի» ակումբի ակադեմիայի կազմում։ Այնտեղ նրան նկատել են «Պալմեյրաս» ակումբի սկաուտները, և 2017 թվականից Մենինոն արդեն մարզվում էր այդ ֆուտբոլային ակումբի ակադեմիայում։ Նույն թվականին նա նվաճել է Բրազիլիայի մինչև 17 տարեկանների գավաթը «Պայմեյրաս»-ի մինչև 17 տարեկանների թիմում։ 2019 թվականի նոյեմբերին Գաբրիելը սկսել է մարզվել «Պալմեյրաս»-ի առաջին թիմի հետ՝ նախապատրաստվելով 2020 թվականի մրցաշրջանին։ 2020 թվականի հունվարի 22-ին նորամուտ է ունեցել «Պալմեյրաս» ակումբի հիմնական կազմում՝ Պաուլիստա լիգայի «Իտուանո» ակումբի դեմ մրցախաղում։  
2020 թվականի մարտի 4-ին նորամուտ է ունեցել Լիբերտադորեսի գավաթում՝ արգենտինական «Տիգրե» ակումբի դեմ մրցախաղում։ 2020 թվականին ընդհանուր առմամբ անցկացրել է 12 մրցախաղ և խփել՝ երեք գոլ։ Օգնել է իր թիմին պատմության մեջ երկրորդ անգամ հաղթել մրցախաղում։ Նաև 2020 թվականին նվաճել է Բրազիլիայի գավաթը և Սան Պաուլու նահանգի առաջնությունը։ 2021 թվականին հինգ հանդիպում է անցկացրել Լիբերտադորեսի գավաթում և երկրորդ անգամ անընդմեջ «Պալմեյրաս»-ի հետ նվաճել է այդ գավաթը։  
2018 թվականից հանդես է եկել Բրազիլիայի մինչև 20 տարեկանների հավաքականի կազմում։


== Ձեռքբերումներ ==
 Սան Պաուլու նահանգի չեպիոն (1)՝ 2020
 Բրազիլիայի գավաթի չեմպիոն (1)՝ 2020
Լիբերտադորեսի գավաթի դափնեկիր (2)՝ 2020, 2021
Ամառային օլիմպիական խաղերի չեմպիոն (1)՝ 2020


== Ծանոթագրություններ ==


== Արտաքին հղումներ ==
Профиль на официальном сайте «Палмейраса» (պորտ.)